Texas hold 'em

mini|250px|Texas hold 'em
'''''Texas hold 'em*** (***Hold'em***, rijetko ***Holdem'''*) najpopularnija je pokeraška igra u Evropi i Sjevernoj Americi, zastupljena podjednako u kasinima i na internetu. Prema riječima Doylea Brunsona i Johnnyja Mossa, igra se razvila iz *stud'' pokera (vrste u kojoj igrač dobije ukupno 7 naizmjenično otvorenih i zatvorenih karata), pa je tako i nazvana ("Texas hold 'em seven card stud") dvadesetih godina 20. stoljeća. ''Hold 'em* je vrsta pokera u kojoj igrač koristi bilo koju kombinaciju 5 karata na stolu, koje su zajedničke svim igračima (*community cards*, *board*), i vlastite dvije (*hole cards*, *pocket /cards/*), za razliku od drugih vrsta pokera, u kojima svaki igrač dobija samo vlastite karte.

Nakon sporog, ali konstantnog stjecanja popularnosti kroz većinu 20. stoljeća, igra je stekla ogromnu popularnost u prvom desetljeću 21. stoljeća naglim porastom prikazivanja na televiziji, internetu, kao i u popularnoj literaturi.

Na *WSOP* i *WPT* turnirima najčešće se koristi *no-limit* igra, koja označava mogućnost neograničenog ulaganja novca ili žetona (*chip*).

*Hold 'em* je idealan za strateške i matematičke analize zbog činjenice što svaki igrač kombinira svoje 2 karte s 5 zajedničkih. Jednostavnost pravila i popularnost nadahnuće su za brojne knjige u kojima se preporučuju najbolji načini igranja. Velika većina autora propagira strategiju korištenja relativno malog broja ruku (*hand'), ali i agresivnu igru kad igrač dobije takvu ruku (učestalo ulaganje i dizanje tuđih ulaganja).

## Historija 
[mini|250px|Johnny Moss, Chill Wills, Amarillo Slim, [Jack Binion i Puggy Pearson 1974. godine.]]

Iako je malo toga poznato o izumu ''Texas hold 'ema*, grad Robstown u Texasu službeno se uzima kao mjesto nastanka igre u ranim godinama 20. stoljeća. Nakon što se raširio po cijelom Texasu, *Hold 'em* 1967. godine dolazi u Las Vegas, ponajviše zahvaljujući lokalnim kockarima Doyleu Brunsonu, Amarillu Slimu i Crandellu Addingtonu. Jedini kasino koji je u početku širenja igre u svojoj ponudi imao *Hold 'em* bio je *Golden Nugget* u centru Las Vegasa. Addington opisuje tada jedinu sobu za *Hold 'em* u čitavom kasinu kao neuglednu i prašnjavu. Ovu sobu, upravo zbog dekora, nisu posjećivali bogati klijenti, pa su profesionalni igrači zarađivali na drugim vrstama pokera i drugim lokacijama. No, 1969. godine profesionalni igrači Las Vegasa pozvani su na igranje *Hold 'ema* u danas srušeni, ali tada luksuzni *Casino Dunes*. Udarna lokacija i nova, dotad relativno nepoznata igra osigurali su igračima bogate novčane nagrade., taj broj do 1991. raste na više od 200, da bi početkom 21. stoljeća turniru redovno pristupalo više hiljada igrača.

Doyle Brunson 1976. godine izdaje knjigu *Super/System*. Iako je izdavač knjige bio sam Doyle, a cijena 1978. godine iznosila tada vrlo visokih 100 dolara, razgrabljena je, da bi odmah potom revolucionizirala način igre svih opisanih vrsta pokera, uključujući i *Hold 'em*. Nekoliko godina kasnije Al Alvarez izdaje knjigu u kojoj potanko opisuje svaki dotad odigrani WSOP-ov turnir. Zahvaljujući upravo ovoj knjizi, *Hold 'em*, ali i poker općenito predstavljeni su širokoj publici preciznim opisom svijeta profesionalnih pokeraša.

Zanimanje za *Hold 'em* izvan Las Vegasa i ostatka Nevade poraslo je 80-ih godina 20. stoljeća. Iako su gotovo sva kasina nudila klasični zatvoreni poker (vrstu u kojoj igrač drži svojih 5 karata u ruci), *Hold 'em* je zabranjen u Kaliforniji zakonom koji je zabranjivao igranje nepoznate igre *stud-horse*. No, 1988. godine sud u parnici *Tibbetts - Van De Kamp* donosi presudu da je *Hold 'em* zakonski različita igra od *stud-horsea*. Odmah potom mnoga kalifornijska kasina u svoju ponudu uvrštavaju i *Texas hold 'em*.

Nakon putovanja u Las Vegas i povratka u Evropu, kockari i povremeni kladioničari Terry Rogers i Liam Flood predstavljaju *Hold 'em* evropskim kartašima.

## Eksplozija *Hold 'ema* 
*Texas hold 'em* doživljava pravi procvat u prvom desetljeću 21. stoljeća, a taj fenomen pripisuje se izumu internetskog pokera, pojavi pokera na televiziji (uključujući reklamiranje), *lockoutu* u NHL-u 2004. i 2005. godine (preskočena je cijela jedna sezona zbog neuspjelih dogovora igrača s vodstvom lige o visini plaća) i pobjedi Chrisa Moneymakera, dotad nepoznatog Amerikanca koji se za turnir kvalificirao preko interneta, na *Main Eventu* WSOP-a.

### Televizija 
Prije uspostavljanja bezbrojnih emitiranja pokeraških turnira na televiziji, film *Kockari* iz 1998. s Mattom Damonom i Edwardom Nortonom u glavnim ulogama prikazao je publici romantičarsku stranu pokera kao načina života. Osim što je u film uključeno i nekoliko izvornih prikaza s *Main Eventa* 1988, film prati životni put pokeraške legende Doylea Brunsona. 2006. godina donijela je *Casino Royale*, film iz ciklusa o Jamesu Bondu, u kojem se poveći dio raspleta odvija za pokeraškim stolom na kojem se igrao *Hold 'em*.

Iako su se turniri prikazivali još od kasnih 70-ih, popularni su postali tek 1999. kad je u britanskoj emisiji *Late Night Poker* predstavljena *hole cam*, malena kamera koja gledaocima otkriva karte koje svaki igrač za stolom posjeduje. Pravu eksploziju *Hold 'em* doživljava 2003. godine kada Kanada i SAD prihvataju ideju *hole cama*. Nekoliko mjeseci kasnije, sjevernoamerička televizijska kuća ESPN prenosi *Main Event* WSOP-a na kojem je senzacionalni pobjednik postao internetski kvalifikant Chris Moneymaker, čiji je neočekivani pothvat potvrdio da svako ima jednaku šansu postati svjetski prvak.

Pobjeda Grega Raymera, advokata i amaterskog igrača iz Connecticuta, dala je dodatni doprinos popularizaciji *Hold 'ema* među amaterima i *online* igračima. 2005. godina donosi rekornih 5.619 prijavljenih igrača za *Main Event* i pobjedu Joea Hachema, dotad anonimnog poluprofesionalnog Australijanca libanonskih korijena, koji je odnio i najveći dio ukupnog nagradnog fonda od 7.5 miliona dolara. Porast igrača, ali i zanimanja sponzora, nastavljen je i godinu kasnije. Jamie Gold osvaja turnir pobijedivši 8.772 protivnika za nagradu od rekordnih 12 miliona dolara.

Osim WSOP-a, redovno se prenose i turniri WPT (*World Poker Tour*) i PPT (*Professional Poker Tour*) serije, uz već spomenuti *Poker After Dark* na NBC-u te *High Stakes Poker* na GSN-u. *Texas hold 'em* postao je standardan na većini sportskih programa, čak i izvan Sjeverne Amerike.

## Također pogledajte 
* Dobitne kombinacije u pokeru

### Literatura 
20 godina nakon izdanja već spomenute Alvarezove knjige, James McManus izdaje poluautobiografsku knjigu *Positively Fifth Street* (*fifth street* je drugi naziv za *river*, petu i posljednju kartu koja se dijeli na stolu). U njoj se opisuje McManusov nastup na WSOP-u 2000, kao i saga nastala ubistvom Teda Biniona. Amater McManus završio je peti na *Main Eventu* WSOP-a, za što je dobio malo više od 200.000 dolara.

Knjiga Michaela Craiga iz 2005. godine, *The Professor, the Banker, and the Suicide King*, detaljno opisuje igre *heads-up* ("jedan na jedan") teksaškog bankara Andyja Beala protiv ekipe sastavljene od mnogih profesionalnih pokeraša. Ulozi su bili rekordni, iako se igrala ograničena verzija (*limit hold 'em*); *mali blind* iznosio je 100.000 dolara, a *veliki blind* 200.000.

### Internet 
Mogućnost anonimnog, brzog i jeftinog igranja *Hold 'ema* na internetu jedan je od glavnih uzroka enormne porasti zanimanja za ovu igru. Osim što su *online* igrači u mogućnosti zaraditi pravi novac (ali i izgubiti), postoje i manji turniri (*sateliti*), čijim se osvajanjem ili plasmanom u sam vrh može izboriti plasman na veće turnire (npr., na *Main Event* WSOP-a). Osvajači *Main Eventa* 2003. i 2004. godine kvalificirali su se na turnir upravo na ovaj način. Velike internetske poker sobe *PokerStars* i *Full Tilt Poker* organiziraju i vlastite serije turnira nalik WSOP-u (WCOOP - *World Championship Of Online Poker* i FTOPS - *Full Tilt Online Poker Series*), čije su cijene ulaznica obično niže, no broj igrača znatno veći.

## Cilj igre 
Kao i u ostalim varijantama pokera, pojedinci se takmiče za svotu novca ili žetona uloženu od strane samih igrača, što se naziva *pot*. Pošto se karte dijele nakon podrobnog miješanja, one su izvan kontrole samih igrača, što njih tjera na kontroliranje količine novca u *potu* prema kartama koje su u toj ruci dobili.

Sama igra sastoji se od velikog broja ruku. Nakon kraja svake ruke, *pot* se dodjeljuje igraču s najboljom rukom. Ruka može završiti pokazivanjem karata (*showdown*), u kojem ih igrači otkrivaju i uspoređuju, a *pot* se dodjeljuje onome s najjačom kombinacijom (postoji mogućnost da dva ili više igrača podijele *pot* jer je najbolja ruka zajednička, što se naziva *split pot*). Drugi način završavanja ruke je odustajanje (*fold*) svih igrača osim jednog, koji postaje i pobjednik te ruke.

Cilj igre **nije** osvajanje svake ruke, nego donošenje ispravnih odluka o količini novca koju će igrač uložiti, povisiti ulog, pratiti ili odustati u svakoj pojedinoj ruci. Ispravnim odlukama igrači maksimalno povećavaju izglede da će, dugoročno gledano, novčano profitirati.

## Pravila 
:*Tekst ispod napisan je podrazumijevajući da čitalac barata barem osnovnim pokeraškim pojmovima i rukama. Za uvod pogledajte i članak o pokeru. Dalje, poker ima vlastitu terminologiju ili žargon i dosta riječi nemoguće je prevesti. U ovom članku prevedeni su oni izrazi za koje naš jezik ima (približne) riječi.

### Struktura ulaganja 
mini|350px|Standardne pozicije u ''Hold 'emu*; označeni su *djelitelj*, *mali blind* i *veliki blind* (vidi tekst lijevo).
*Texas hold 'em* igra se uz korištenje *malog* i *velikog blinda*, uloga koja su dva igrača pravilima prisiljena uložiti na početku svake ruke. Ponekad se koristi i *ante*, najčešće vrlo malen ulog koji svi igrači prisutni za stolom moraju uložiti. Oznaka za djelitelja rotira se stolom u smjeru kazaljke na satu; igrač lijevo od oznake postavlja mali blind, dok igrač lijevo od malog blinda ulaže veliki blind, koji je uobičajeno dvostruko veći od malog. Struktura *ante*/*blindovi* kontinuirano raste nakon određenog perioda, a u nekim slučajevima mali blind može iznositi više od pola velikog (npr., 10 $ mali, a 15 $ veliki blind) ili manje (npr., 10 $ mali, a 25 $ veliki blind).

Posebna, "jedan-na-jedan" pravila koriste se kada su na stolu preostala samo dva igrača. Blindovi se drugačije postavljaju; igrač s djeliteljskom oznakom ulaže mali, a njegov protivnik veliki blind. Igrač s oznakom igra prvi samo prije *flopa* (prve 3 zajedničke karte koje djelitelj izbaci na stol), no nakon flopa njegov protivnik je taj koji počinje s ulaganjem.

*Hold 'em* se igra u tri oblika: *limit*, *pot-limit* i *no-limit*:

* U *limit'' hold 'emu ulagati i dizati prije flopa može se samo za iznos velikog blinda, što se naziva *small bet*. U iduće 2 serije ulaganja (nakon *turna* i *rivera*) svako ulaganje ili dizanje mora biti dvostruko veće od velikog blinda, što se naziva *big bet*. Ako se za pot natječu trojica ili više igrača, u većini igara prisutan je *cap*, tj. ograničenje broja dizanja. Obično se *cap* stavlja na 4 dizanja, što znači da nakon četvrtog dizanja ostali igrači više ne smiju podizati ulog. *Cap* se ukida ako su u igri samo dvojica igrača.
* *No-limit* biva korišten u većini turnira, uključujući i *Main Event* WSOP-a. Kod takvog oblika igrači mogu ulagati bilo koju količinu žetona ili novca pod uvjetom da je količina uloženog barem jednaka velikom blindu. Dizati se može neograničeno (ali minimalno za iznos prethodnog uloga ili dizanja), uključujući i sve žetone odjednom (*all-in*). *No-limit* je daleko najpopularniji oblik ''Texas hold 'ema*.
* Kod *pot-limita* maksimalni ulog ili dizanje jednak je iznosu pota. Npr., ako je u potu 250 $, prvi igrač na redu ne smije uložiti više od 250. U slučaju da je neko već ulagao, iznos maksimalnog dizanja izračuna se tako da se uzme iznos ukupnog pota do sada te se njemu pridoda dvostruki iznos prethodnog uloga ili dizanja. Npr., ako je u potu 250 $, a prvi igrač je uložio 50, tada je maksimalno dizanje koje može načiniti drugi igrač iznos ukupnog pota (300 $) pribrojeno dvostrukom iznosu uloga prvog igrača (100 $), tj. 400 $. *Pot-limit* najrjeđi je oblik *Texas hold 'ema*.

### Igranje ruke 
Svaki igrač ima pet tačno određenih mogućnosti tokom igre:
* *check* (*čekanje*, tj. propuštanje reda bez ulaganja ili dizanja);
* *bet* (prvo ulaganje žetona);
* *call* (*praćenje*, tj. ulaganje taman dovoljno žetona ili novca da bi se pokrio posljednji *bet* ili *raise*);
* *raise* (*dizanje* - dizanje početnog *beta* ili prijašnjeg dizanja minimalno za dvostruku vrijednost);
* *fold* (*odustajanje* - odustajanje od ruke i čekanje nove za ponovnu igru).

Ruka počinje tako što svaki igrač za stolom dobije 2 karte okrenute prema dolje koje su poznate samo njemu. Prvu kartu dobija igrač koji postavlja mali blind, dok igrač s oznakom dobija zadnju kartu. Dvije *privatne* karte nazivaju se *ručne karte* (*hole cards* ili *pocket /cards/*), a upravo su one jedine od 52 u špilu koje igrač drži samo za sebe.

#### Prije flopa (*pre-flop*) 
Ulaganje počinje prije flopa (*pre-flop betting*) počevši od igrača lijevo od velikog blinda (kolokvijalno nazvan *under-the-gun*) prema samom velikom blindu (naravno, u smjeru kazaljke na satu). *Pre-flop* faza završava kad svi igrači osim pobjednika odustanu (u tom slučaju cijela ruka završava) ili kad barem jedan igrač prati veliki blind ili nečije dizanje, a u tom slučaju ruka se nastavlja prvim ulaganjem nakon flopa. Ako igrači samo prate veliki blind (bez dizanja), onda igrač koji je na velikom blindu ima opciju dizanja ili *checka* (što označava kraj *pre-flopa* i znak djelitelju da podijeli flop). Igraču na velikom blindu nikad nije korisno odustati u slučaju da niko ne diže; u toj situaciji jednostavnim *checkom* (propuštanjem) ne izlaže se dodatnom riziku gubitka žetona osim iznosa velikog blinda u namjeri da vidi flop.

#### Poslije flopa (*post-flop*) 
Nakon ulaganja prije flopa, pod uvjetom da su u ruci preostala minimalno dva igrača, djelitelj dijeli flop, tri karte zajedničke svim igračima. Odmah nakon flopa počinje druga faza ulaganja, ali u lagahno izmijenjenom redoslijedu od *pre-flop* ulaganja; igrač lijevo od djeliteljske oznake prvi je na potezu, dok je sama oznaka u pozicijskoj prednosti jer igra posljednji do kraja ruke.

Nakon flopa dolazi *turn* (ponekad zvan i *fourth street*), četvrta karta, nakon koje dolazi još jedna faza ulaganja istim redoslijedom kao i nakon flopa. Posljednja karta zajednička svim igračima naziva se *river* (rjeđe *fifth street*), a nakon nje dolazi do posljednje faze ulaganja.

#### Kraj ruke (*showdown*) 
Ruka završava pokazivanjem karata i njihovim uspoređivanjem ili tako da od ruke u posljednjoj fazi ulaganja odustanu svi igrači osim pobjednika.

### Primjer ruke 
Ispod je naveden primjer jedne ruke:

Svaki igrač koristi 5 od 7 karata za slaganje najbolje moguće kombinacije:

U ovoj ruci Greg bi pobijedio svojim *full houseom*, dok John ima najgoru ruku. Za poredak ruku pogledajte članak o rukama u pokeru.

#### *Kickeri* i *split pot* 
Pošto je čak 5 karata zajedničko svim igračima za stolom, često se događa da su najbolje ruke vrlo blizu jedna drugoj po jačini. Zbog toga u *Texas hold 'emu* postoje tzv. *kickeri*, karte koje, u slučaju da dvoje ili više igrača imaju istu najjaču kombinaciju, odlučuju pobjednika. Ako je najbolja kombinacija dvaju ili više igrača, npr., *tris* aseva, pobjednik je onaj s većim *kickerom*. Ukoliko igrači dijele najjači *kicker*, gleda se drugi *kicker*. Ukoliko je i peta karta (dakle, drugi *kicker*, ujedno i posljednja karta koja čini kombinaciju) zajednička većem broju igrača od jednog, dolazi do dijeljenja pota na dva ili više dijelova, ovisno o broju igrača koji imaju jednaku ruku (*split pot*).

*Kickeri* nisu relevantni kod kombinacija koje se sastoje od pet karata:

* skala - ako više igrača ima skalu, pobjednik je onaj čija je karta kojom skala završava najveća;
* boja - ako više igrača ima boju, pobjednik je onaj s kartom najveće vrijednosti koja čini boju;
* ful - u slučaju dva ili više fulova u istoj ruci pobjeđuje onaj s najjačim trisom, a u slučaju jednakog trisa gleda se najjači par;
* skala u boji (*straight flush*) - isti princip kao kod obične skale.

## Strategija 
Većina stručnjaka preporučuje *tight-aggressive* pristup *Texas hold 'emu'', što označava učestalo ulaganje i dizanje s malim brojem odabranih ruku. No, profesionalci koriste i druge strategije s uspjehom, uključujući i najriskantniji potez, blefiranje. Ručne karte istog znaka lagahno su jače od onih različitog znaka te slabije od ručnih parova.

Zbog ograničenog i relativno malog broja početnih ruku, većina vodiča potanko razrađuje svaku od 169 mogućih kombinacija, a taj je broj indirektno uzrokovao i smišljanje brojnih naziva za ruke u Texas hold 'emu.

### Razlika u strategiji kod *keš-igre* i *turnira* 
#### *Keš-igra* 
Prije izuma pokeraških turnira igralo se za pravi novac, a žetoni su se koristili samo za predstavljanje određenog novčanog iznosa. I danas se često koristi sistem ulaganja pravog novca pod nazivom *cash* ili *ring game*.

*No-limit* i *limit* razlikuju se toliko da, prema Doyleu Brunsonu, ne postoji mnogo igrača koji podjednako uspješno igraju obje vrste ''Hold 'ema*. Igrači navikli na *no-limit* često imaju problema s navikavanjem na *nižu brzinu*, odnosno prilagođavanju granici (*limitu*), dok igrači koji prakticiraju *Hold 'em* s ograničenjem vrlo često nemaju hrabrosti pratiti ili dizati visoke uloge drugih igrača. Zbog ograničenja na visinu uloga kod *limit hold 'ema* uspjeh kod blefiranja je smanjen jer igrača koji mora pratiti to košta mnogo manje nego kod *no-limita*; iz tog razloga igračima se preporučuje izlaganje lagahno većem riziku kod *Hold 'ema* s ograničenjem.

#### Turniri 
Ovaj oblik *Hold 'ema* koristi se na većini turnira, uključujući i *Main Event* WSOP-a. Igrač na turnir ulazi s početnim iznosom žetona kupljenih za pravi novac (*buy-in*) koji predstavljaju njegovo stanje u poretku igrača i koji je na početku jednak za sve igrače. Turnir završava kad jedan igrač (ujedno i pobjednik) osvoji sve žetone, a novac se dijeli proporcionalno pozicijama na kojoj su igrači završili turnir (logično, pobjednik dobija najviše novca, drugoplasirani nešto manje itd., dok većina izgubi kompletnu svotu novca kojom se prijavila na turnir). Zbog surovosti takvog načina igre, strategija za turnire bitno se razlikuje od one za *cash game*.

Pravilna strategija varira ovisno o broju žetona koje posjeduje igrač i njegovi protivnici, stadiju turnira (početna faza, završna faza) i strategiji koju njegovi protivnici koriste.

## Slične igre 
*Omaha hold 'em* najsličnija je igra *Texas hold 'emu*. Kompletna struktura igre ostaje jednaka, osim što igrač dobije četiri ručne karte, dvije više nego u *Hold 'emu*, a za slaganje dobitne kombinacije **mora** koristiti isključivo svoje 2 karte (od 4) i 3 na stolu (od 5), ukoliko do *rivera* uopće dođe.

Uz *Omahu* i *Texas hold 'em* postoje i manje poznate srodne igre, poput *Royal hold 'ema*, *Pineapplea* i *Manile''.

## Reference 
## Vanjski linkovi 
* 

Kategorija:Poker